เพิ่งฉีดวัคซีนป้องกันพิษสุนัขบ้าครบ5เข็มไปเมื่อ17พค65 แต่เมื่อวันที่19มิย65 มีแมวมาอ้วกไว้ไม่ทราบว่าแมวตัวไหน(แถวบ้านมีแมวจรหลายตัวค่ะ)แล้วไปโดนกลัวว่าอ้วกนั้นจะกระเด็นโดนแผลหรือเข้าตาค่ะ เลยจะสอบถามว่าแบบนี้ควรไปฉีดกระตุ้นมั้ยคะ และอยากสอบถามเพิ่มเติมว่าวัคซีนที่ฉีดไป5เข็มก่อนหน้านี้มีประสิทธิภาพในการป้องกันโรคได้มากที่สุดกี่วันคะ
สวัสดีค่ะ การที่แมวอาเจียน ไม่ได้ทำให้เราติดเชื้อพิษสุนัขบ้าได้ค่ะ เพราะโอกาสที่อาเจียนของแมว อยู่ๆ จะกระเด็นมาเข้าตาหรือแผลของเรา ไม่น่าเกิดขึ้นได้ เพราะหากกระเด็นเข้าตาเรา ก็ต้องรู้สึกได้และแสบตาหรือเจ็บตาขึ้นมาทันที หรือหากโดนแผล ก็ต้องเห็นหรือรู้สึกได้ หรือหากไม่รู้สึก ก็แสดงว่าย่อมมีปริมาณที่เล็กน้อยมากๆ ซึ่งไม่ได้ถือว่าทำให้ติดเชื้อพิษสุนัขบ้าได้ค่ะนอกจากนี้แล้ว หากเพิ่งฉีดวัคซีนพิษสุนัขบ้าครบ 5 เข็มไปเมื่อวันที่ 17 พ.ค. วัคซีนก็ยังจะช่วยป้องกันการเกิดโรคได้อยู่ค่ะ เพราะการฉีดครบ 5 เข็ม ก็จะช่วยป้องกันไปได้นานประมาณ 1 ปีค่ะ